钦定古今图书集成/理学汇编/学行典/第170卷 > 周恭先
## 钦定古今图书集成/理学汇编/学行典/第170卷 > 周恭先

按《武进县志》：“周恭先，字伯温，伯忱弟也。初见伊川，伊
川曰：‘学者要自得，从事觉有所得否’？”问：“‘何如可以自
得’？曰：‘思作睿，睿作圣，须是于思虑闲得之’。”又问：“‘如何
可以有所得’？曰：‘但将圣人言沈味久，则自有所得。当
深求于《论语》，将诸弟子问处便作己问，将圣人答处
便作今日耳闻，自然有得’。”又问：“颜子如何学孔子到”
此深邃？曰：“颜子所以大过人者，只是得一善则拳拳
服膺，与能屡空耳。”由乡荐入太学，释褐授坑冶干官。
每以沽名为戒，终身恬于进取。谓子孙曰：“吾没后，毋
为志文碑铭，以重吾不德。”与杨龟山、唐彦思在同门
为深交云。